**Partnerskabsaftale vedr.
erhvervsuddannelserne
i Skive Kommune 2022-2025**

**Parter:**

****


# INDHOLD

[INDHOLD 2](#_Toc151372765)

[BAGGRUND 3](#_Toc151372766)

[AFTALE 4](#_Toc151372767)

[MÅL 4](#_Toc151372768)

[ERHVERVSUDDANNELSER 4](#_Toc151372769)

[HOTLINE 4](#_Toc151372770)

[ERHVERVSSKOLER 5](#_Toc151372771)

[STYREGRUPPE 5](#_Toc151372772)

[AFTALEPERIODE 5](#_Toc151372773)

[SAMARBEJDSFORM 5](#_Toc151372774)

[BILAG 1: 6](#_Toc151372775)

[OVERSIGT ERHVERVSUDDANNELSER OMFATTET AF AFTALEN 6](#_Toc151372776)

[BILAG 2: HANDLEPLAN FOR INDSATOMRÅDER 7](#_Toc151372777)

[HANDLEPLAN FOR INDSATSOMRÅDE 1: ELEVPLADS TIL ALLE 7](#_Toc151372778)

[HANDLEPLAN FOR INDSATSOMRÅDE 2: VALG AF ERHVERVSUDANNELSE 8](#_Toc151372779)

[HANDLEPLAN FOR INDSATSOMRÅDE 3: LEDIGE UNGE UDEN ELEVPLADS 9](#_Toc151372780)

BAGGRUNDSkive Kommune har over de seneste år oplevet et arbejdsmarked i positiv vækst samtidig med at ledigheden fortsætter med at være lav. Det betyder, at der er mangel på arbejdskraft inden for flere brancher og fag, hvorfor virksomhederne har svært ved at rekruttere kvalificeret arbejdskraft.

Manglen på arbejdskraft omfatter både faglærte med de tekniske erhvervsuddannelser indenfor industri og håndværk, men også fx SOSU-uddannelserne indenfor ældre-og sundhedsområdet.

Arbejderbevægelsens Erhvervsråd er i marts 2021 kommet med en fremskrivning, der peger på, at der vil være en betydelig mangel på faglærte i 2030. Samtidig vil der være en overvækst af ufaglærte, hvilket kan medføre flaskehalse, der hæmmer virksomhedernes mulighed for vækst.

For at sikre fremtidens faglærte arbejdskraft ønsker parterne bag aftalen at øge optaget og fastholde elever på erhvervsuddannelserne.

De nationale mål for optag på erhvervsuddannelserne er, at 25 procent af en ungdomsårgang skal vælge en erhvervsuddannelse 2025, mens målet for 2030 er 30 procent. I 2021 havde Skive Kommune et optag på 25 procent på erhvervsuddannelserne. Det er et lille fald fra 2020, hvor optagelsesprocenten lå på 27,4. Skive Kommune har altså de seneste år ligget på eller lige over de nationale mål for optag på erhvervsuddannelserne. Derfor er parterne i aftalen også enige om at stile højt og allerede i 2025 nå et optag på 30 procent

Et arbejdsmarked i positiv vækst smitter af på elevpladserne, og derfor står Skive Kommune i en situation, hvor der er mangel på elever inden for flere brancher. Men omvendt er der andre fagområder, hvor der fortsat er mangel på elevpladser – fx inden for detail.

Regeringen og arbejdsmarkedets parter har i november 2020 indgået en ny trepartsaftale, der skal sikre, at elever på erhvervsuddannelserne får et mere trygt og sammenhængende uddannelsesforløb. Med trepartsaftalen bliver der blandt andet sat fokus på tidligere lærepladsaftaler og samarbejde omkring elevpladser for at sikre, at elever ikke står alene med at finde en elevplads.

Partnerskabsaftalen i Skive Kommune understøtter netop trepartsaftalen med et særligt fokus på lærepladssituationen i Skive Kommune. I trepartsaftalen er der sat et mål om, at 80 procent skal have lærepladsaftale inden afslutningen af grundforløbet. Parterne Skive Kommunes partnerskabsaftale er enige om at understøtte dette mål med et fokus på læreplads til flest mulige motiverede unge.

Parterne i Skive Kommune er derudover enige om at have fokus på fordelsuddannelser indenfor de brancher, hvor der er vækst og stort behov for faglært arbejdskraft. Fordelsuddannelserne sikrer bedre adgang til virksomhedspraktik.

Aktiviteterne i aftalens handlingsplaner er rettet mod partnerskabets hovedformål: rekruttering til og fastholdelse af unge i erhvervsuddannelser og læreplads til alle. Her skal fokus på vejledning af de unge før uddannelsesvalg og under selve uddannelsesforløbet samt øget kendskab til erhvervsuddannelser og karrieremuligheder være blandt midlerne, der skal sikre målet om 30 procent optag i 2025.

.\. [Fordelsuddannelser](https://www.uvm.dk/erhvervsuddannelser/uddannelser/overblik/fordelsuddannelser)

# AFTALE

Parterne er enige om at forlænge partnerskabsaftalen vedr. erhvervsuddannelserne i Skive for en ny 4-årig periode 2022-2025.

Den nye partnerskabsaftale har fortsat fokus på de tekniske erhvervsuddannelser indenfor industri og håndværk samt servicetekniker og serviceassistent inden for SOSU-området samt de merkantile uddannelser indenfor IT, Kontor og handel.

**AFTALEN OMFATTER FØLGENDE INDSATSOMRÅDER:**

1. Lærepladssituationen (Virksomhedsopsøgende arbejde og partnernes indsats)
2. Valg af erhvervsuddannelse (Skole- og uddannelsesvejledningen)
3. Elevpladser til ledige unge og voksne (uddannelsesvejledningen og beskæftigelsesindsatsen)

MÅLPartnerskabsaftalen har tre hovedformål:

* At øge optag og fastholdelse på erhvervsuddannelserne, så flere påbegynder og gennemfører en erhvervsuddannelse
* At skaffe læreplads til flest muligt motiverede unge, der har bestået et grundforløb 2
* At 30 procent vælger en erhvervsuddannelse efter grundskolen i 2025

**DELMÅL**
Styregruppen udarbejder handlingsplaner indenfor aftalens indsatsområder:

* Valg af erhvervsuddannelse: at flere unge vælger en erhvervsuddannelse direkte efter 9. eller 10. klasse – eller efter anden uddannelse.
* Lærepladser til unge og voksne: at der er lærepladser til flest mulige unge og voksne med et bestået grundforløb 2.
* Ledige unge uden læreplads: at ledige unge, der har gennemført et grundforløb uden en læreplads, får den nødvendige hjælp til at finde en læreplads og færdiggøre deres uddannelse.

ERHVERVSUDDANNELSER
Aftalen omfatter erhvervsuddannelser indenfor 4 hovedindgange:

* Teknologi, byggeri & transport
* Kontor, handel & forretning
* Omsorg, sundhed & pædagogik
* Fødevarer, jordbrug & oplevelser

Aftalen omfatter mere end 25 forskellige erhvervsuddannelser.

.\. Bilag 2 indeholder en liste over de enkelte erhvervsuddannelser

HOTLINEEt centralt element i aftalen er, at der udsendes CV’er på de unge og voksne, der mangler en læreplads efter afslutning af grundforløb 2.

Skive College udsender CV’er på alle elever, som ikke har fået en læreplads. CV’erne bliver udsendt til relevante faglige organisationer, som sørger for at videreformidle CV’erne til deres medlemsvirksomheder.

Hvis der fortsat er elever, som efter afsluttet grundforløb 2, står uden læreplads, kan Jobcenter Skive gå aktivt ind i indsatsen med at forsøge at finde lærepladser. Derudover fortsætter de faglige organisationer med at kontakte medlemsvirksomheder.

Der bliver løbende fulgt op på antallet af elever med udsendt CV, som efter afsluttet grundforløb 2 fortsat står uden læreplads.

ERHVERVSSKOLER
Partnerskabsaftalen omfatter alle de erhvervsuddannelser, som har elever fra Skive Kommune.

Aftalen omfatter primært erhvervsuddannelserne på

* Skive College
* SOSU-Skolen, Skive
* Mercantec, Viborg
* Uddannelsescenter Holstebro
* Herningsholm
* EUC NordVest, Thisted

STYREGRUPPEDer er nedsat en styregruppe med repræsentanter fra de faglige organisationer, uddannelsesinstitutionerne og Skive Kommune

Styregruppens medlemmer har mulighed for at sende andre repræsentanter fra hver af deres område, såfremt der er behov for det.

Fra Skive Kommune deltager repræsentanter fra Ungdommens Uddannelsesvejledning, Folkeskoleområdet og Jobcenter Skive.

AFTALEPERIODEAftalen gælder for en 4-årig periode fra 2022-2025.

Styregruppen gør løbende status på aftalens mål og indsatser med løbende evaluering til det politiske niveau, når det findes relevant.

SAMARBEJDSFORMParterne i partnerskabsaftalen mødes 2-3 gange årligt i aftaleperioden.

På møderne er CV-Hotline et fast punkt, og der foretages en opfølgning på de iværksatte initiativer i henhold til handlingsplanen. Derudover kan der sættes fokus på forskellige, aktuelle temaer, som temadrøftelser på de enkelte møder.

Skive Kommune varetager tovholderfunktion på partnerskabsaftalen og er sekretariat for styregruppen i aftaleperioden.

Arbejdsmarkedschef i Skive Kommune varetager formandskabet i styregruppen.

BILAG 1:

OVERSIGT ERHVERVSUDDANNELSER OMFATTET AF AFTALEN

- Igangværende uddannelsesaftaler



# BILAG 2: HANDLEPLAN FOR INDSATOMRÅDER

Handleplanerne beskriver de initiativer, der sættes i værk inden for de enkelte indsatsområder for at understøtte partnerskabsaftalens overordnede mål:

* At øge optag og fastholdelse på erhvervsuddannelserne, så flere påbegynder og gennemfører en erhvervsuddannelse
* At skaffe læreplads til flest muligt motiverede unge, der har bestået et grundforløb 2
* At 30 procent vælger en erhvervsuddannelse efter grundskolen i 2025

## HANDLEPLAN FOR INDSATSOMRÅDE 1: ELEVPLADS TIL ALLE

Fokusområde: Elevpladssituationen - det virksomhedsopsøgende arbejde og partnernes indsats.

Det overordnede mål er, at der er elevplads til flest muligt unge og voksne med bestået grundforløb 2 inden for de erhvervsuddannelser, der er omfattet af aftalen.

**ELEVPLADSER**

Erhvervsskolerne har i samarbejde med de lokale, faglige udvalg til opgave at vejlede deres elever i at opsøge virksomhederne/ tage kontakt direkte til virksomhederne for at finde elevplads.

Praktikpladscentret i Skive Kommune har nedsat et tværgående praktikudvalg, der omfatter alle EUD-uddannelserne på Skive College.

I Skive Kommune er målet, at alle motiverede unge og voksne fra Skive Kommune med et CV, der har gennemført grundforløb 2 og ønsker det, skal i lære i en virksomhed. I den sammenhæng er der også fokus på at understøtte og følge målet fra trepartsaftalerne: at 60 procent har læreplads 15 uger inde i grundforløbet og 80 procent 20 uger inde i forløbet.

Parter i aftalen skal understøtte og sikre, at så få som muligt er i skolepraktik.

Ansvarlig: Skive College og de faglige udvalg

**CV-HOTLINE**

Et centralt element i partnerskabsaftalen er anvendelse af den såkaldte ”Hotline”, hvor der udsendes CV’er til aftalens parter på de unge og voksne, der mangler en elevplads.

Formålet med ”hotline” er dels at sende et signal om, at i Skive arbejder vi på at skaffe praktikplads til alle, der tager en erhvervsuddannelse. Dels at få placeret et fælles og konkret ansvar hos alle parter for, at der fremskaffes det nødvendige antal praktikpladser.

Det er målet:

* At alle elever, der har bestået grundforløb 2 uden at have fået en elevplads, bliver omfattet af ”hotline” efter at have udarbejdet et CV
* At Skive College hjælper elever uden elevplads med at udfylde et kvalificeret CV
* At Skive College 4 uger før afslutning på grundforløb 2 sender CV’er til relevante faglige organisationer på alle elever, der har bestået grundforløb 2 uden at have fået en praktikplads
* At de faglige organisationer sørger for at videreformidle CV’erne til deres respektive medlemsvirksomheder med evt. telefonisk opfølgning på CV’erne
* At de faglige organisationer samtidigt tager kontakt til deres respektive tillidsvalgte og kontakter på virksomhederne med CV-oversigten
* At alle relevante parter modtager en CV-oversigt over elever, som efter afsluttet grundforløb fortsat står uden elevplads
* At relevante faglige organisationer inkl. Jobcenter Skive fortsætter det virksomhedsopsøgende arbejde på de elever, der har afsluttet grundforløb 2, og som efter udsendelse af CV’er til de faglige organisationer fortsat står uden praktikplads

Antallet af CV’er på elever, som efter afsluttet grundforløb 2 fortsat står uden elevplads, danner grundlag for evaluering af effekten med Hotline-indsatsen.

Ansvarlig: Skive College i samarbejde med øvrige parter i aftalen.

**AFTALE MED ANDRE ERHVERVSSKOLER**

Aftalen om ”hotline” omfatter alle unge og voksne med bopæl i Skive Kommune, der er i gang med at tage en erhvervsuddannelse indenfor aftalens områder. Aftalen forudsætter derfor også et samarbejde med de erhvervsskoler, der ligger udenfor Skive Kommune:

* Mercantec, Viborg
* Herningsholm
* Uddannelsescenter Holstebro
* EUC NordVest, Thisted

Som udgangspunkt er elever på erhvervsskoler uden for kommunen omfattet af tilsvarende partnerskabsaftaler. I tilfælde af, at en erhvervsskole ikke er omfattet af en tilsvarende partnerskabsaftale, er Skive College ansvarlig for at informere skolen om muligheden for, at elever bosiddende i Skive Kommune kan blive omfattet af CV-Hotline.

**INFORMATION TIL ELEVER**

Partnerskabsaftalen har til formål både at motivere flere unge til at tage en erhvervsuddannelser og sikre elevplads til flest mulige unge og voksne, der ønsker det. Det er i den sammenhæng vigtigt, at elever har kendskab til aftalens CV-Hotline.

Skive College er ansvarlig for at elever omfattet af aftalen er informeret om mulighederne i aftalen – særligt med fokus på CV-Hotline.

## HANDLEPLAN FOR INDSATSOMRÅDE 2: VALG AF ERHVERVSUDANNELSE

Fokusområde: Vejledning om erhvervsuddannelserne i grundskolen.

Det overordnede mål er, at flere unge vælger en erhvervsuddannelse.

Partnerskabsaftalens indsats for valg af erhvervsuddannelse ligger som udgangspunkt forankret i to planer:

* Handleplan for overgang fra grundskole til ungdomsuddannelse (kommunalt initiativ)
* En sammenhængende plan for indsatser relateret til elevernes valg af ungdomsuddannelse til brug for vejledningen i 8. og 9. klasse (jf. lov om kommunal indsats for unge under 25 år (KUI-loven))

Status på de to planer og indsatser er et fast punkt på styregruppens møder.

**FRITIDSJOB PÅ ÆLDREOMRÅDET**

FOA Midtjylland og Skive Kommune har indgået en samarbejdsaftale omkring de lokale rammer for fritidsjob på plejecentret i Skive Kommune. Konkret giver aftalen unge i alderen 15-17 år mulighed for at blive ansat i fritidsjob på plejecentre i Skive Kommune.

Ved fritidsjobbet får de unge mulighed for at få et indgående kendskab til, hvordan det er at arbejde inden for plejefaget og bidrage til støtte og omsorg for ældre borgere. Etableringen af fritidsjob vil både bidrage til at styrke rekrutteringen på ældreområdet, give den enkelte unge mulighed for at opbygge en arbejdsidentitet inden 18-årsalderen og samtidigt tilføre ekstra arbejdskraft til området og mere tid til den enkelte borger.

**TEMADRØFTELSER**

På de enkelte møder i styregruppen bliver der sat fokus på forskellige aktuelle temaer som er relevante for aftalens mål og delmål.

Eksempelvis ønsker parterne i aftalen at sætte fokus på de unge studenter, der ikke er kommet videre i anden uddannelse, eller som har brug for viden om andre muligheder end videregående uddannelser. Der skal sættes fokus på de ”de ubrugte studenterhuer” ved at inspirere til alternative karrieremuligheder.

Tilsvarende ønsker parterne at øge fokus på voksenlærlinge og det kønsopdelte arbejdsmarked med kvinde- og mandefag.

## HANDLEPLAN FOR INDSATSOMRÅDE 3: LEDIGE UNGE UDEN ELEVPLADS

Fokusområde: virksomhedsrettet indsat for at skaffe elevplads til ledige unge med bestået grundforløb 2.

Det er et overordnet mål, at ledige, der har bestået grundforløb uden elevplads, får den nødvendige hjælp til at finde en elevplads og færdiggøre deres uddannelse.

**MÅLGRUPPE:**

Indsatsen omfatter alle unge under 30 år, der har gennemført et grundforløb på en erhvervsskole og er tilmeldt jobcentret.

**INDSATS**

Indsatsen udmønter sig bl.a. i aftalen om overgang til og fastholdelse i erhvervsuddannelse, som er indgået mellem Skive College, SOSU-skolen, STV, UU og Jobcenter Skive (afd. Job & Uddannelse).

Målet med aftalen er:

* At de unge kommer godt i gang med uddannelse, herunder
* At de unge får den nødvendige støtte i overgangen til uddannelse
* At de unge fastholdes i uddannelse
* At de unge først starter på uddannelse, når de er klar (fagligt, personligt og socialt)

Aftalen indeholder konkrete initiativer på flere områder, som understøtter handleplan for indsatsområde 3 - fx:

* Konkrete handlinger, der skal medvirke til, at eleverne får en god start på og kommer godt igennem uddannelsen – fx overleveringsmøder
* Procedurer for ’risiko for frafald’ og hvordan frafald skal håndteres
* Vejledning og individuelle samtaler: UU deltager i orientering af elever om det videre forløb efter GF2, herunder orientering om reglerne for uddannelseshjælp

Aftalen bygger på princippet om, at forebyggelse af frafald gennem en god start og hurtig indgriben er afgørende. For nærmere beskrivelse af indsatsen henvises til aftalen om overgang til og fastholdelse i erhvervsuddannelse.

**VIRKSOMHEDSOPSØGENDE ARBEJDE**

Jobcentret varetager en individuel, håndholdt indsats med fokus på at finde en elevplads til ledige unge uden en elevplads.

UU og jobcentret fastholder et tæt samarbejde om de unge, der har afsluttet grundforløb på en erhvervsuddannelse uden at finde elevplads. I indsatsen er der mulighed for at anvende jobcentrets indsatser som fx mentorstøtte og virksomhedspraktik.

Det er jobcentret, der har ansvaret for det virksomhedsopsøgende arbejde ift. at finde elevplads til ledige unge. Derudover har jobcentret fokus på og understøtter optimering af CV’er til søgning af elevplads.